കാബൂള് വിമാനത്താവളത്തിലേക്കുള്ള യാത്ര വിലക്കി അമെരിക്കയും ബ്രിട്ടണും കാബൂള്:കാബൂള് വിമാനത്താവളത്തിലേക്ക് പോകരുതെന്ന് യു.എസ് പൗരന്മാര്ക്ക് അമെരിക്കയുടെ മുന്നറിയിപ്പ്. സുരക്ഷാഭീഷണിയുള്ളതിനാലാണ് അമെരിക്ക യാത്ര വിലക്കിയത്. ബ്രിട്ടണും പൗരന്മാര്ക്ക് മുന്നറിയിപ്പ് നല്കിയിട്ടുണ്ട്. വിമാനത്താവളത്തില് നിലവിലുള്ളവര് മടങ്ങിപ്പോകണമെന്നും നിര്ദേശം നല്കിയിട്ടുണ്ട്. ഈ മാസം 31നകം വിദേശികള് മടങ്ങിപ്പോകണമെന്നാണ് താലിബാന്റെ അന്ത്യശാസനം. അതേസമയം അഫ്ഗാനിസ്ഥാനില് കുടുങ്ങിയ ഇന്ത്യക്കാരുടെ മടക്കം വേഗത്തില് പൂര്ത്തിയാക്കാന് പ്രധാനമന്ത്രി നരേന്ദ്ര മോദി നിര്ദേശിച്ചു. അഫ്ഗാനില് നിന്ന് അമെരിക്കന് സൈന്യം പിന്മാറുന്ന സാഹചര്യത്തിലാണ് പ്രധാന മന്ത്രിയുടെ നിര്ദേശം. അഫ്ഗാന് വിഷയത്തില് കേന്ദ്ര വിദേശകാര്യ മന്ത്രിയുടെ അധ്യക്ഷതയില് ഇന്ന് രാവിലെ 11 മണിക്ക് സര്വകക്ഷി യോഗം ചേരും. വിദേശകാര്യ മന്ത്രാലയം വിളിച്ച യോഗത്തില് പ്രതിപക്ഷ പാര്ട്ടികള് അഫ്ഗാന് വിഷയത്തില് നിലപാട് വ്യക്തമാക്കിയേക്കും.ഇന്ത്യയിലെക്ക് എത്തുന്ന അഫ്ഗാന് സ്വദേശികള്ക്ക് ഇ വിസ നിര്ബന്ധമന്നെന്ന് കേന്ദ്ര സര്ക്കാര് അറിയിച്ചു.